לעיון

לעיון או אל-עיון (בערבית: العيون, בברברית: ⵍⵄⵢⵓⵏ, בספרדית: El Aaiún, בצרפתית: Laâyoune) היא העיר הגדולה ביותר בטריטוריה של סהרה המערבית, עם אוכלוסייה של 217,732 בשנת 2014. נהוג לחשוב שהעיר המודרנית נוסדה על ידי הקפטן הספרדי אנטוניו דה אורו בשנת 1938. בשנת 1940, ספרד קבעה אותה כבירת הסהרה הספרדית. העיר נמצאת תחת כיבוש מרוקאי מאז שנת 1976 והיא בירת המחוז לאיון-סאקיה אל חמרה המנוהלת על ידי מרוקו. העיר היא בירתה דה יורה של רפובליקת סהרה הערבית הדמוקרטית ונמצאת בפיקוח משימת שמירת השלום של האו"ם MINURSO.

העיירה מחולקת לשניים על ידי הנהר היבש של סגויה אל-חמרה. בצד הדרומי נמצאת העיר התחתית העתיקה, שנבנתה על ידי קולוניסטים ספרדים קתדרלה מאותה תקופה עדיין פעילה; הכמרים שלה משרתים את העיר הזאת ואת דכלה דרומה יותר.

העיר מהווה מוקד לדיג ולכריית פוספטים באזור. בשנת 2010, המדינה ניהלה משא ומתן על הסכם דיג חדש עם אירופה בנושא דיג ימי

ב-18 בדצמבר 2019, קומורו הפכה לאומה הראשונה שפתחה קונסוליה בלאיון לתמיכה בתביעות המרוקאיות על סהרה המערבית. בינואר 2020, גבון פתחה קונסוליה כללית בלאיון. מאוחר יותר, סאו טומה ופרינסיפה, הרפובליקה המרכז אפריקאית, חוף השנהב, בורונדי, אסווטיני, זמביה, איחוד האמירויות הערביות, ובחריין, פתחו גם קונסוליות בלעיון.

אטימולוגיה 
אל-עיון הוא תעתיק השם הערבי בו השתמשו הספרדים למקום. לעיון הוא תעתיק צרפתי בו משתמשים בספרות המרוקאית. פירוש השם הערבי הוא "המעיינות".

באזור שמדרום לטינדוף, אלג'יריה, ישנו מחנה פליטים סהראווי הנקרא על שמה של העיר.

ערים תאומות

גלריה

קישורים חיצוניים

הערות שוליים

סהרה המערבית: ערים
אפריקה: ערי בירה
יישובים שהוקמו ב-1938